Langfossen

Langfossen, også kalt Langfoss, er en foss i Vaulaelva i Etne kommune i Vestland fylke. Fossen renner ut på sørsida av den innerste delen av Åkrafjorden. Med et totalfall på 612 meter er Langfossen den femte høyeste fossen i Norge. Europavei 134, som går langs Åkrafjorden, krysser fossen over en veibru like over utløpet i fjorden.

 Turisme 
Ved fossen er det parkering og rasteplasser, noe som gjør fossen svært tilgjengelig for turister og skuelystne. Parkeringsplassen er også utgangspunkt for en skiltet topptur, en vandring langs bratte stier og steinlagt seterveg til Langfoss-stølen på fjellet.visitsunnhordland.no om «Langfoss opp»fjell-vandring.net om vandrerturen fra Langfossen til Varahaugen

 Vernevedtak 
I 1980 ble det vedtatt i verneplan for vassdrag at Langfossen skulle bli vernet i sommersesongen mellom 1. mai og 30. september.

I et tillegg ble det 18. februar 2005 vedtatt at fossen skal vernes hele året.

 Skjønnhetskåringer 
World Waterfall Database har kåret Langfossen til verdens vakreste foss.

I mars 2011 kåret CNN/Budget Travel Langfossen til en av verdens ti vakreste fossefall.CNN: 10 most beautiful waterfalls

 Bildegalleri 

 Referanser 

Eksterne lenker


Kategori:Fosser i Vestland
Kategori:Etnes geografi